Rapla kivisild

Rapla kivisild on sild Raplas.

Sild ehitati 1902. aastalRapla valla täiskogu ja volikogu protokollid; 1902-1903 Saaga EAA.1020.1.190:43 vana puusilla asemele üle Vigala jõe.Rapla Kivisild (Puhkaeestis.ee lehel)

Kahe kaarega paekivist kaarsild on 27,5 meetrit pikk ja 8 meetrit lai.Rapla kivisild (Kultuurimälestiste register) Silda ääristavad 70–80 cm kõrgused kivirinnatised, jäämurdja nina on laotud graniitkividest.

Sild renoveeriti põhjalikult 2009. aastal.Raplas avatakse renoveeritud kivisild. ERR uudised, 28.08.2009

Ajalugu

Esimest korda tuli uue silla ehitamine päevakorda 23. märtsil (vkj 10. märtsil) 1901. aastal.Rapla valla täiskogu ja volikogu protokollid; 1901-1902Saaga EAA.1020.1.189:93 Rapla vald oli saanud Harjumaa sildade ülevaataja von Rammilt kirja mille kohaselt on talude omanikud ja rentnikud kohustatud silla ehituse juures 430 tööpäeva tegema või 172 rubla maksma ja selle kuu jooksul silla ehitamise materjali välja vedama. Uue puidust silla materjaliks oli arvestatud:
Raudkive 9 kuupsüld (87,39 kuupmeetrit)
Paasi 3 kuupsüld (29,13 kuupmeetrit)
Liiva 3 kuupsüld (29,13 kuupmeetrit)
Lupja 29 tündrit (3857 liitrit)
Palke 22 – 21 jalga pikad ja 8 tolli jämedad (6,7  meetrit ja 20,32 sentimeetrit)
Palke 6 – 21 jalga pikad ja 6 tolli jämedad (6,7 meetrit ja 15,24 sentimeetrit)

Peale arutlust jõuti otsuseni, et sild tuleb kindlasti ehitada kivist ja sellel aastal enam materjali välja vedada ei jõua, kuna teed on liiga pehmed ning silla ehitus lükati järgmisesse aastasse. Otsustati ka, et tööpäevade asemel tasutakse rahas.

Rapla valla täiskogu ja volikogu protokollist leiame järgmise sissekande silla kohta 1902. aastast  kui vallavanem Jaan Martin andis teada, et sild on valmis ja sildade ülevaataja von Lilienfeldi käest on saadud arve, mis tuleb ära maksta 28. septembriks (vkj 15. septembriks) 1902. aastaks.
Sild läks maksma 206 rubla ja 23 kopikat.Rapla vallavalitsus; Kirjavahetus kogukonnamaksude ja -koormiste küsimuses; 1902 Saaga EAA.1020.1.578:70 - Silla ehituse protokoll 

Volikogu määras, et see summa tuleb ära jagada 91 Alu ja Rapla kogukonna talu peale.

Viited

Välislingid

 Pilte silla renoveerimisest

Kategooria:Eesti sillad
Kategooria:Rapla ehitised
Kategooria:Kivisillad